CELEX: 62016TN0805
Language: da
Date: 2016-11-16 00:00:00
Title: Sag T-805/16: Sag anlagt den 16. november 2016 — IPPT PAN mod Kommissionen og REA

23.1.2017   
            
            
               DA
            
            
               Den Europæiske Unions Tidende
            
            
               C 22/47
            
         Sag anlagt den 16. november 2016 — IPPT PAN mod Kommissionen og REA
   (Sag T-805/16)
   (2017/C 022/64)
   Processprog: engelsk
   
      Parter
   
   
      Sagsøger: Instytut Podstawowych Problemów Techniki Polskiej Akademii Nauk (IPPT PAN) (Warszawa, Polen) (ved advokat M. Le Berre)
   
      Sagsøgte: Europa-Kommissionen og Forvaltningsorganet for Forskning (REA)
   
      Sagsøgerens påstande
   
   
               —
            
            
               Den anfægtede beslutning annulleres.
            
         
               —
            
            
               Det fastslås, at Kommissionen begik en fejl, da den udstedte debetnota nr. 3241514040 (som nedsat ved kreditnota nr. 3233160082), og at sagsøgeren ikke skal tilbagebetale det tilsvarende beløb på 67 984,13 EUR.
            
         
               —
            
            
               Det fastslås, at Kommissionen og REA ifølge projektet SMART-NEST skal betale sagsøgeren et beløb på 69 623,94 EUR med tillæg af renter fra datoen for afgørelsen.
            
         
               —
            
            
               Det fastslås, at sagsøgerens ikke skal betale Kommissionen konventionalbod i forbindelse med projekterne KMM-NOE og BOOSTING BALTIC.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for annullationssøgsmålet i henhold til artikel 263 TEUF har sagsøgeren anført syv anbringender.
   
               1.
            
            
               Første anbringende om tilsidesættelse af artikel 47 og 43 i Den Europæiske Unions charter om grundlæggende rettigheder om adgang til domstolsprøvelse og adgang til Ombudsmanden.
            
         
               2.
            
            
               Andet anbringende om misligholdelse af kontrakterne vedrørende projekterne KMM-NOE, BOOSTING BALTIC og SMART-NEST og tilsidesættelse af gældende belgisk ret.
            
         
               3.
            
            
               Tredje anbringende om tilsidesættelse af finansforordningen og af Kommissionens delegerede finansforordning.
            
         
               4.
            
            
               Fjerde anbringende om tilsidesættelse af princippet om beskyttelse af den berettigede forventning.
            
         
               5.
            
            
               Femte anbringende om tilsidesættelse af princippet om forbud mod forskelsbehandling.
            
         
               6.
            
            
               Sjette anbringende om tilsidesættelse af væsentlige formforskrifter.
            
         
               7.
            
            
               Syvende anbringende om magtmisbrug begået af Kommissionen.
            
         Sagsøgeren har til støtte for søgsmålet om aftaleretlige retsmidler i henhold til artikel 272 TEUF gjort seks anbringender gældende.
   
               1.
            
            
               Første anbringende om, at sagsøgeren har opfyldt sin pligt i henhold til artikel II.19.1 i kontrakterne om projekterne KMM-NOE og BOOSTING BALTIC.
            
         
               2.
            
            
               Andet anbringende om, at Kommissionen ikke har fremført beviser til støtte for sin påstand.
            
         
               3.
            
            
               Tredje anbringende om, at Kommissionen ikke på gyldig måde har ført bevis for sin påstand.
            
         
               4.
            
            
               Fjerde anbringende om, at Kommissionen ikke har gjort sine kontraktmæssige rettigheder gældende i god tro.
            
         
               5.
            
            
               Femte anbringende om, at de i henhold til artikel II.30 krævede konventionalboder er uforholdsmæssigt store og bør nedsættes i henhold til artikel 1231 i den belgiske code civil.
            
         
               6.
            
            
               Sjette anbringende om, at betalingen til sagsøgeren i forbindelse med projektet SMART-NEST er forfalden, såvel som den resterende del af tilbagebetalingen af sagsøgerens bidrag til Garantifonden.